ส่วนตัวชื่นชอบร้านYou&Iมาก จัดเป็นร้านชาบูชาบูในดวงใจ สาขา The nineเป็นสาขาใหม่ล่าสุดจึงไม่พลาดที่จะตามมาทาน ชอบคอนเซปของร้านสาขานี้ที่มีการเปลี่ยนแปลง ไม่ว่าจะเป็นโต๊ะที่นั่งที่ใช้ไม้แท้ มีขนาดกว้างใหญ่นั่งสบาย สาขานี้จึงรู้สึกมีความหรูหรามากขึ้น การบริการของพนักงานยังคงยิ้มแย้มแจ่มใส มีการให้ชิมน้ำซุปก่อนสั่งด้วยเนื่องจากอยากทราบความต่างระหว่างน้ำซุปหม่าล่าและซุปเสฉวน (ปกติสั่งแต่ซุปหูฉลามและ ต้มยำกุ้ง ) ซึ่งจริงๆอร่อยทั้ง2แบบ แต่เนื่องจากสั่งซุปต้มยำกุ้งแล้ว เลยสั่งเสฉวนอีกหม้อ จะได้ไม่เหมือนกันจนเกินไป

อย่างหนึ่งที่ชอบร้าน You&I มากกว่าร้านชาบูอื่นๆ คือ 'เนื้อ' หากเป็นคนชอบทานไม่ว่าจะเป็นเนื้อหมู หรือเนื้อวัว ขอบอกเลยว่าไม่มีชาบูร้านไหนเด็ดกว่าที่นี่ ขนาดป๋วยไม่ทานเนื้อวัวนะค่ะ แค่ทานหมูคุโรบุตะ ยังรู้สึกอร่อยฟินเลย แล้วคนทานเนื้อวัวซึ่งมีเนื้อหลายเกรด ยิ่งคุ้มค่ามากๆค่ะ เลยขอแนะนำให้ทาน689.-บาท เพราะเลือกทานน้ำซุปได้2อย่าง
มีอาหารมากกว่า50อย่างทานไม่อั้น และมีอาหารหลักเช่นเนื้อวากิว และเนื้อประเภทอื่น, หมูสันใน/สันนอก หมูคุโรบุตะ  ปลาแซลมอน และกุ้งแม่น้ำ 

และบุฟเฟต์ราคาปกติ 498.- เลือกน้ำซุปได้1อย่างฟรี อาหารก็เลือกทานได้หลากหลาย แต่เกรดของเนื้อจะเป็นเกรดธรรมดาเท่านั้น

นอกจากนั้นอาหารตรงshelveที่อยากแนะนำ คือหมูเด้ง และลูกชิ้นใส่ไส้ทั้งหลาย ทานแล้วอร่อยนึกถึงตอนไปทานชาบูที่ไต้หวันเลย จิ้มกับน้ำจิ้มของYou&I ใส่พริกเผา ต้นหอม พริก กระเทียม หรือจะไม่จิ้มอะไรเลยก็อร่อย!! 
นี่เป็นอีกเหตุผลค่ะ ที่ชอบทานชาบูที่นี่ แทบไม่ต้องจิ้มน้ำจิ้มเลย เพราะน้ำซุปเข้มข้น อยากให้ใส่เครื่องใส่ผักใส่หมูต้มไปสักระยะก่อน จะได้น้ำซุปที่หวานกลมกล่อมมากขึ้น น้ำซุปจะซึมถึงเนื้อหมูและลูกชิ้น แทบไม่ต้องจิ้มน้ำจิ้มเลย????????????

-นี่คือหลายเหตุผลที่ชื่นชอบYou&Iค่ะ สรุป⭐️⭐️⭐️⭐️⭐️ดาวค่ะ ลองทานกันดูค่ะปรับเปลี่ยนสูตรให้ตรงใจแต่ละคนแล้วคุณจะชอบชาบูที่นี่
-ข้อเสีย เวลา1.30น้อยไปหน่อย ไม่พอทานสำหรับคนทานจุอย่างเรา ???????? แนะนำให้บริหารเวลาให้ดีๆค่ะ เช่นแกะกุ้งไว้ทีเดียวก่อนต้ม จะได้ทานง่ายและไม่เลอะค่ะ